Uredba Komisije (ES) št. 2171/2003

z dne 12. decembra 2003

o spremembi Uredbe (ES) št. 2879/2000 o podrobnih pravilih za uporabo Uredbe Sveta (ES) št. 2702/1999 o ukrepih za informiranje in promocijo kmetijskih proizvodov v tretjih državah

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2702/1999 z dne 14. decembra 1999 o ukrepih za informiranje in promocijo kmetijskih proizvodov v tretjih državah [1] in zlasti člena 11 Uredbe,

ob upoštevanju naslednjega:

(1) Ker člen 7(1) Uredbe Komisije (ES) št. 2879/2000 [2] ne predpisuje letnih časovnih omejitev, v katerih bi morali državam članicam predložiti programe trgovskih ali panožnih ali krovnih organizacij v Skupnosti.

(2) Da bi izpolnili zahteve nekaterih držav članic in izkoristili priložnost za uskladitev Uredbe (ES) št. 2879/2000 z Uredbo Komisije (ES) št. 94/2002 z dne 18. januarja 2002 o podrobnih pravilih za uporabo Uredbe Sveta (ES) št. 2826/2000 o akcijah informiranja in promocije za kmetijske proizvode na notranjem trgu [3], je treba določiti končne datume, do katerih se državam članicam predložijo novi programi ukrepov za omenjene organizacije, ter standardizirati pogoje za položitev varščine za dobro izvedbo pogodbe.

(3) Da bi upoštevali načelo enakega obravnavanja ponudnikov, se sprememba v zvezi z varščino uporablja od 1. oktobra 2003.

(4) V interesu pravne varnosti je treba navesti, da se morajo biti predlagani programi skladni zlasti z vso zakonodajo Skupnosti, ki ureja zadevne proizvode in njihovo trženje.

(5) Uredba (ES) št. 2879/2000 se ustrezno spremeni.

(6) Ukrepi, predvideni s to uredbo, so v skladu z mnenjem Skupnega zasedanja upravljalnih odborov – Promocija kmetijskih proizvodov –

SPREJELA NASLEDNJO UREDBO:

Člen 1

Uredba (ES) št. 2879/2000 se spremeni:

1. Člen 7(1) se nadomesti z naslednjim:

"1. Zaradi izvajanja ukrepov iz programov iz člena 7 Uredbe (ES) št. 2702/1999, morajo trgovske oziroma panožne ali krovne organizacije, ki so reprezentativne za ustrezni sektor (-je) vsako leto do 30. aprila in 31.oktobra predložiti programe na razpise za predloge, ki jih izdajo države članice. Programi morajo biti skladni z zakonodajo Skupnosti, ki ureja zadevne proizvode in njihovo trženje, ter s kriteriji o merilih za izključitev, izbiro in oddajo pogodbe, ki jih objavijo ustrezne države članice."

2. Prvi pododstavek člena 11(3) se nadomesti z naslednjim:

"Stranki ne smeta skleniti pogodbe, dokler ni položena varščina za dobro izvedbo pogodbe v višini 15 % največjega letnega prispevka Skupnosti in ustrezne države članice. Varščina za dobro izvedbo pogodbe se položi skladno z Naslovom III Uredbe (EGS) št. 2220/85."

Člen 2

Ta uredba začne veljati na dan objave v Uradnem listu Evropske unije.

Člen 1(2) se uporablja od 1. oktobra 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. decembra 2003

Za Komisijo

Franz Fischler

Član Komisije

[1] UL L 327, 21.12.1999, str. 7.

[2] UL L 333, 29.12.2000, str. 63. Uredba, kakor je bila nazadnje spremenjena z Uredbo (ES) št. 409/2003 (UL L 62, 6.3.2003, str. 14.)

[3] UL L 17, 19.1.2002, str. 20. Uredba, kakor je bila nazadnje spremenjena z Uredbo (ES) št. 497/2003 (UL L 74, 20.3.2003, str. 4.)

--------------------------------------------------